Afon Tuul

Afon yng nghanolbarth a gogledd Mongolia yw Afon Tuul (Mongoleg: Туул гол, tuul gol; weithiau Tola mewn hen lyfrau). Mae ganddi hyd o 704 km gyda basn o tua 49,840 km sgwar.

Gyda'i tharddle yn gorwedd ym Mharc Cenedlaethol Gorkhi-Terelj ym Mynyddoedd Khentii, mae'r afon yn llifo trwy ran ddeheuol Ulan Bator, prifddinas Mongolia. Mae'n llednant o  Afon Orkhon, sy'n llednant o Afon Selenge, sy'n llifo wedyn i Rwsia a Llyn Baikal. Llifa Afon Tuul drwy Barc Cenedlaethol Khustain Nuruu hefyd. Mae'n rhewi drosodd fel rheol o ganol mis Tachwedd i ganol Ebrill. Nodweddir glannau'r afon gan goedwigoedd helyg ac mae'n gartref i rywogaeth brin o sturgeon.

Mae'r afon yn dioddef gan lygred a achosir gan garthffosiaeth o Ulan Bator a gwaddoliadau trwm mewn canlyniad i fwyngloddio aur yn ardal Zaamar.

Dolenni allanol

Tuul